Patamo kali, kenalkan ambo urang minang, kampuang dakek Bukittinggi nan kini di sadang tanah rantau.
Nan kaduo, ambo bangga bana manjadi urang minang. Banyak nan ambo banggakan. Indak kecek kito sajo do, banyak urang lain nan mangecekan tentang minang. Alhamdulillah banyak nan eloknyo dari buruaknyo.hehe
Ambo masih mudo, bak kecek urang anak mudo acok labil-mancari jati diri bagai. Kadang ambo taragak jo kampuang atau ambo butuh motivasi, ambo searching di internet tentang hal berbau minang karano ambo tau minang tu terkenal. Jadi tujuannyo ko kan mancari motivasi. Caritonyo kan ambo mancari jati diri ko eh...hehe
O iyo, singajo judulnyo baso minang supayo nan masuak urang minang sajo. Baso e minang lo, bia tetangga ndak ‘nguping’. Malu kalo tau.
Jadi mode ko sanak aa,,
Pernah sakali ambo sasek di forum (ndak kaskus doh..), ado urang minang nan mambuek thread yang kontroversi menurut ambo. Intinyo, inyo sabana mambanggakan minang tapi mambuek urang lain (bukan minang) tasingguang.
Intinyo urang tu terlalu –membanggakan. Terlalu. Yang namonyo forum kan ndak urang minang se nan manggaleh di dalamnyo do, banyak etnis lain, jadi urang2 etnis lain ko tasingguang. Jadi basauik-sauik an lah urang ko, batangka sia nan bana...
Thread dunsanak wak nan itu sarupo iko intinyo:
#ciek, mangecekan indonesia ndak ka tagak kalo bukan karano urang minang. (urang minang mendominasi tokoh2 dulu)
#duo, mangecekan riau sabananyo daerah minang.
Nan poin #ciek ado batua nyo. Tapi kito kan ndak bisa membulakangi tokoh2 dari etnis lain. Baa pun tokoh lain pasti berperan pulo.
Nan poin #duo ambo kurang tau. Tapi kalo daratan riau dihuni banyak urang minang ambo setuju!
Jadi iko lah nan harus kito pelok an. Sifaik “Chauvinisme”. Aratinyo: talampau mambanggakan golongan. (ambo cigok di buku sosial) Sifaik ko mambuek wak tapacah balah. Nan tapacah balah disiko bangsa indonesia.
Jadi menurut ambo:
Kalo wak berprestasi, ndak mustahil minang ka jaya sarupo dulu nan malahiakan tokoh2 hebat.
Kalo menurut ambo, riau punyo minang atau ndak ambo masa bodoh palingan. Sebab kito lah punyo domisili atau “sarang” sendiri. Kalo minang sarangnyo di sumbar, melayu sarangnyo riau jo malaysia. Toh, etnis lain lai elok ka kito katiko marantau ka tanahnyo. Lai buliah dek nyo kito barumah, karajo, balaki bini disinan.
Nan penting bagi kito:
-Awak urang minang, banggalah.
-Babangga jo tokoh terdahulu tanpa prestasi dak guno do sanak, baa gak ti?
-Babangga ado tampek lo sanak.
-Tapi wak tetap urang indonesia. Indonesia bahkan jadi negara paliang unik mah sanak... karano keragamannyo tapi ndak pernah tajadi konflik yang berarti.
Nan penting kan sanak...,, wak buek minang ko makin harum jo prestasi2 kito, ma tau kito bisa jadi “urang gadang” kamudian hari...
Ciek lai sanak, “Chauvinisme” tinggakan lai. Mamacah balah sifaiknyo...
Itulah isi thread ambo sanak. Bukan maksud maaja sanak ambo ko.., bukan. Ambo maagiah nasehat, supayo jan sarupo oknum2 nan ambo jalehan di ateh tadi. Ambo ko pasti ado kurangnyo juo.
Jadi kalo ado nan salah dari ambo, toloang di sapo yo sanak sodonyo. Kalo kato2 ambo ado bana nyo, ancak malah, kok lai mungkin bamanfaaik untuk dunsanak. Ambiak yang elok sajo yo.
Thread ko manuruik pandapek ambo
#iduikminang #iduikindonesia #indonesiasatu
[/FONT]
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn fra_Latn